Karolus Dei gratia Francorum rex notum facimus universis presentibus pariter et futuris nos vidisse litteras formam que sequitur continentes: § Karolus Dei gratia Francorum rex. (Voir le n° LXIII.) § Item quasdam alias quarum forma talis est: § Karolus Dei gratia Francorum rex. (Voir le n° LXIV.) § Quas quidem litteras supra scriptas ac omnia et singula que continentur in eisdem ratificantes, approbantes et laudantes eas et ex auctoritate nostra regia et de speciali gratia in quantum de ipsis Majores, scabini et habitatores dicte ville Divionensis usi fuerunt pacifice et utuntur, confirmamus serie presencium litterarum. Quod ut firmum et stabile perseveret in futurum, nostrum hiis presentibus fecimus apponi sigillum, nostro et alieno in omnibus jure salvo. Datum Parisius in mense maii, anno Domini millesimo trecentesimo nonagesimo et regni nostri decimo. § Per Regem ad relationem consilii, TUMERY. § Visa contentor Freron.